# Pleuveur-Gaoter

Pleuveur-Gaoter :
| An iliz katolik. ||
| Anv gallek (ofisiel) | Pleumeur-Gautier |
| Bro istorel | Bro-Dreger |
| Melestradurezh ||
| Departamant | Aodoù-an-Arvor |
| Arondisamant | Lannuon |
| Kanton | Lezardrev (betek 2015) Landreger (abaoe 2015) |
| Kod kumun | 22199 |
| Kod post | 22740 |
| Maer Amzer gefridi | Pierrick Gouronnec (Strollad sokialour gall) 2014-2026 |
| Etrekumuniezh | Lannuon-Treger Kumuniezh |
| Bro velestradurel | Bro Treger ha Goueloù |
| Lec'hienn Web | https://www.pleumeur-gautier.bzh |
| Poblañsouriezh ||
| Poblañs | 1 189 ann. (2020) |
| Stankter | 63 ann./km² |
| Douaroniezh ||
| Daveennoù lec'hiañ | 48° 48′ 11″ Norzh 3° 09′ 21″ Kornôg / 48.8030555556, -3.15583333333 |
| Uhelderioù | kreiz-kêr : 84 m bihanañ 10 m — brasañ 86 m |
| Gorread | 18,99 km² |
| Pleuveur-Gaoter ||
| kemmañ |
a vo kavet e Wikimedia Commons.
Pleuveur-Gaoter zo ur gumun eus Breizh e departamant Aodoù-an-Arvor e Bro-Dreger.

## Anv
### Stummoù skrivet

* Bernard Tanguy ː Magna plebs, war dro 1034; Plebis Magna Galteri, 1330; Ploemeurgaultier, 1399, 1427 1486.
* Erwan Vallerie ː Plebis Magne Galteri, 1330; Plouemeur Gaultier, 1516; Ploemeur Gaultier, 1592; Pleumur, 1630; Plemeur Gautier, 1779.

### Gerdarzh

Ne ouzer ket resis piv e oa a den Gau(l)tier se. Komz a ra R. de Saint Jouan eus ur provost Pleuvian, en hanter diwezhañ an XIvet kantved. Bernard Tanguy a gomz eus ur provost en abati Landreger, meneget e 1070 ha 1077, hag a gomz ivez eus lec'hioù Bois-Gautier ha Kerpunz-Gautier er c'hreisteiz d'ar bourk. Ne oa ket staget an anv Gautier ouzh Pleumeur kent 1034.

## Ardamezioù

N'eus ket evit ar poent.

## Istor

Pleumeur-Gaoter a oa ur barrez-vamm ledan, etre ar stêrioù Trev ha Yeodi. R. Couffon a lak enni Lezardrev ha Tredarzeg. Tu ez eus ivez, diwar an anv Pleuvihan, distaget war a seblant diouzh Pleuveur, da lakaat enni ivez ː Pleuvihan, Lanvaodez, Kerborzh, An Arvor-Pleuvihan.

### XX$^{vet}$ kantved
#### Brezel-bed kentañ

* Mervel a reas 70 gwaz abalamour d'ar brezel hervez monumant ar re varv, da lavaret eo 3,29 % ag ar boblañs hervez an niveradeg bet graet e 1911.

#### Eil brezel-bed

* Kemeret e voe etre 15 000 hag 20 000 Lur en ti-post, gant pevar pe bemp ezel eus ar Rezistañs moarvat, d’an 20 a viz Mae 1944, hervez danevell sizhuniek Titouroù Hollek Sant-Brieg.
* Dieubet e voe Pleuveur-Gaoter d'ar 16 a viz Eost 1944 e-tro 9 eur beure gant ar 15th Cavalry eus an Task Force A eus lu ar Stadoù-Unanet.
* Mervel a reas 21 den eus ar gumun abalamour d'ar brezel.

#### Brezelioù didrevadennañ
##### Brezel Aljeria

* Mervel a reas ur milour eus ar gumun d'ar 7 a viz Eost 1956.

## Monumantoù ha traoù heverk

* Kroaz Keruhel, pe Kroas-Gwenn (1559); bet enrollet d'an 22 Du 1927.
* Kroaz ar Silvidigezh (1723) e Keralies; bet enrollet d'ar 7 Gwengolo 1933
* Iliz katolik Sant Pêr, (1900-1902), enni aoterioù eus an XVIIIvet kantved hag ur gador-sermon eus 1751.
* Chapel Sant Drian, pe Rion, XVIvet kantved, adsavet a-gevret pe dost e deroù XIXvet kantved.
* Maner Traou ar Wazh (XVIvet) gant e gouldri (XVIvet-XVIIvet).
* Maner Lezereg (XVIvet).
* Kouldri Kervegant (war dro XVIIvet).
* Chapel Sant Vaodez, e Porzh ar Groaz (1736).
* Presbital (war dro 1650); aet da vaerdi.
* Kroazioù ar Pemp Hent (XVIIIvet), ar Salver (e Ker-Bleiz), Kervegant (war-dro an XVIIvet), ha Sant-Rion.
* An aod, etre hentoù 3 ha 7, a zo bet enrollet d'ar 25 C'hwevrer 1974
* Monumant ar re varv e Leurgêr an Iliz katolik, luc’hskeudenn.

## Emdroadur ar boblañs abaoe 1962

Niver a annezidi

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Tud
### Tud ganet eno

* an Ao. Pierre Brouster, ganet d'an 19 Du 1792, marvet e Landreger d'ar 17 Mae 1847. Kelenner e kloerdi Landreger. Aozer levrioù kelennerezh.

### Tud marvet eno

* Yann ar Minouz (1827-1892), saver kanaouennoù.

### Ardamezeg ar familhoù

| Anzeray, Aotrounez Kervarker | En glazur e zri fenn leonparzh e aour |
| Arel, Aotrounez Kervarker | Palefarzhet etre argant ha glazur |
| Cillart, Aotrounez Kermaingy | En gul e gorn-hemolc'h en argant, lêrennet heñvel ouzh lammell Sturienn : Mon corps et mon sang |
| Kerambelleg | |
| Kerangwenn | |
| Lagadeg | |
| Le Saint | |

## Levrlennadur

* (fr)Hervé Abalain : Les noms de lieux bretons. Les Universels Gisserot. 2000
* (fr)René Couffon : Recherches sur les églises primitives. Société d'Emulation des Côtes-du-Nord. Bulletins & Mémoires. Tome LXXV. 1945-1946
* (fr)Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
* (fr)Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990

## Liammoù diavaez

* (br) Pleuveur-Gaoter war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ (fr)Bernard Tanguy : Dictionnaire des noms de communes, trèves et paroisses des Côtes d'Armor. Chasse-Marée. ArMen. 1992
* ↑ (br)Erwan Vallerie : Diazezoù studi istorel an anvioù-parrez. Corpus. An Here. 1995
* 1 2 (fr)Monumant ar re varv - Memorial Genweb
* ↑ (fr)Éric Rondel, En attendant le Débarquement en Bretagne du 15 août 1943 au 6 juin 1944, pajennoù 252 ha 253, Dastumadenn Guerres et Conflits, Embannadurioù Astoure, Pleherel, 2011
* ↑ (fr)Éric Rondel, Les Américains en Bretagne, Embannadurioù Astoure, 2008, pajenn 208
* ↑ (fr)Memorial Genweb
* ↑ (fr)Memorial Genweb
* ↑ (fr)Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936